L’Entitat Cultural Valenciana El Piló entrega els XXXV Premis Literaris d’Investigació
2025-07-24

Divendres que ve 19 de maig serà un dia especial per a l’Entitat Cultural Valenciana El Piló de Burjassot, ja que tindrà lloc el tradicional sopar anual per al lliurament dels XXXV Premis Literaris d’Investigació ‘El Piló’ en llengua valenciana. S’entregaran els premis corresponents a les modalitats de poesia, assaig i novel·la.

Durant el sopar, que tindrà lloc a la Sala Polivalent del Centre Cultural Tívoli, es realitzarà també el tradicional concurs de microrelats en llengua valenciana, redactats pels assistents al llarg de la vetlada i el premi del qual s’entregarà en el mateix sopar, després de les votacions entre les persones que participen. Així mateix, en aquesta especial nit, es realitzarà la presentació de la novel·la premiada l’any passat, ‘El Viage’, d’Enric Calvo i Dolz.

El preu del tiquet per a gaudir del sopar i del lliurament de premis és de 30€ i per a reservar-lo cal posar-se en contacte amb Josep Barat, en el 627282975.